A4-0002/97

Ψήφισμα σχετικά με τα αναπτυξιακά προβλήματα και τις διαρθρωτικές παρεμβάσεις στη Γερμανία κατά την περίοδο 1994-1999

Το Ευρωπαϊκό Κοινοβούλιο,

- έχοντας υπόψη την απόφαση της Επιτροπής σχετικά με την θέσπιση του κοινοτικού πλαισίου στήριξης για τις διαρθρωτικές παρεμβάσεις της Κοινότητας στις γερμανικές περιφέρειες του στόχου 1, και συγκεκριμένα στο Μεκλεμβούργο- Άνω Πομερανία, στο Βραδεμβούργο, στη Σαξωνία-Άνχαλτ, στη Σαξωνία, στη Θουριγγία και στο (Ανατολικό) Βερολίνο(C4-0047/96) ((ΕΕ L 250 της 26.9.1994, σελ. 18)),

- έχοντας υπόψη τις αποφάσεις της Επιτροπής για την έγκριση ενιαίου εγγράφου προγραμματισμού σχετικά με τις κοινοτικές διαρθρωτικές παρεμβάσεις των γερμανικών περιοχών που εμπίπτουν στον στόχο 2(C4-0048/96, C4-0049/96, C4- 0673/96) ((ΕΕ L 384 της 31.12.1994, σελ. 26, 30, 33, 37, 50, 54, 57, 60 και 64)),

- έχοντας υπόψη το ενιαίο έγγραφο προγραμματισμού για τις κοινοτικές διαρθρωτικές παρεμβάσεις στις περιοχές του στόχου 5β στη Γερμανία (C4- 0674/96),

- έχοντας υπόψη τα ψηφίσματά του της 15ης Ιουλίου 1993 σχετικά με την απάντηση της Κοινότητας στο πρόβλημα της αναδιάρθρωσης και της οικονομικής και κοινωνικής κρίσης στα νέα ομόσπονδα κράτη ((ΕΕ C 255 της 20.9.1993, σελ. 195)) και σχετικά με το κοινοτικό πλαίσιο στήριξης για τα πέντε νέα κράτη της Ομοσπονδιακής Δημοκρατίας της Γερμανίας ((ΕΕ C 255 της 20.9.1993, σελ. 193)),

- έχοντας υπόψη τις ανακοινώσεις της Επιτροπής για τις «διαρθρωτικές παρεμβάσεις της Κοινότητας και την απασχόληση» (COM(96)0109 - C4-0230/96) και για μια ευρωπαϊκή στρατηγική για την προώθηση τοπικών πρωτοβουλιών για την ανάπτυξη και την απασχόληση (COM(95)0273) - C4-0289/95),

- έχοντας υπόψη τα αποτελέσματα της δημόσιας ακρόασης της 28.10.1996 σχετικά με τα αναπτυξιακά προβλήματα που συνδέονται με τις διαρθρωτικές παρεμβάσεις στη Γερμανία στο πλαίσιο των στόχων 1, 2 και 5β,

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0002/97),

Α. λαμβάνοντας υπόψη ότι οι απαιτήσεις για παρεμβάσεις της διαρθρωτικής και περιφερειακής πολιτικής στην ενοποιημένη Γερμανία έχουν αυξηθεί αισθητά λόγω της ιδιαίτερης κατάστασης της διαδικασίας οικονομικής και κοινωνικής αναπροσαρμογής που επικρατεί στα νέα ομόσπονδα κράτη και της επιδείνωσης των βασικών οικονομικών συνθηκών στην Ευρωπαϊκή Ένωση,

Β. λαμβάνοντας υπόψη ότι η αποκατάσταση της εσωτερικής ενότητας της Γερμανίας είναι ιδιαίτερα σημαντική για την περαιτέρω ευρωπαϊκή ολοκλήρωση και ότι προκάλεσε περισσότερα από τα αναμενόμενα προβλήματα,

Γ. λαμβάνοντας υπόψη ότι η αυξανόμενη ανεργία συνιστά το μεγαλύτερο κοινωνικό πρόβλημα για την ενοποιημένη Γερμανία (νέα ομόσπονδα κράτη 16%, παλαιά ομόσπονδα κράτη 9,7%), και λαμβάνοντας υπόψη το γεγονός ότι ο πραγματικός δείκτης ανεργίας ιδίως στα νέα γερμανικά ομόσπονδα κράτη είναι κατά πολύ υψηλότερος από τον δείκτη που παρουσιάζουν τα στατιστικά δεδομένα, πράγμα που οφείλεται στη βραχυπρόθεσμη προώθηση μέτρων για τη δημιουργία θέσεων εργασίας, καθώς και σχεδίων μετεκπαίδευσης, εξειδίκευσης και επιμόρφωσης,

Δ. λαμβάνοντας υπόψη ότι τα νέα ομόσπονδα κράτη που εμπίπτουν στις περιοχές του στόχου 1 λαμβάνουν κατά την περίοδο 1994-1999 13,64 δισεκατ. Ecu από τα Ευρωπαϊκά Διαρθρωτικά Ταμεία καθότι συγκαταλέγονται στις φτωχότερες περιοχές της Ευρωπαϊκής Ένωσης και υποχρεούνται να αντιμετωπίσουν μία άνευ προηγουμένου εκτεταμένη διαρθρωτική μεταβολή που θίγει όλους τους οικονομικούς και κοινωνικούς τομείς,

Ε. λαμβάνοντας υπόψη ότι στις γερμανικές περιοχές του στόχου 2 διατέθηκαν από τα ταμεία της ΕΕ κατά την περίοδο 1994-1996 733 εκατ. Ecu και κατά την περίοδο 1997-1999 854 εκατ. Ecu για την καταπολέμηση ειδικών προβλημάτων των περιοχών με φθίνουσα βιομηχανική παραγωγή,

ΣΤ. λαμβάνοντας υπόψη το γεγονός ότι οι αγροτικές περιοχές της Γερμανίας που εμπίπτουν στην κατηγορία του στόχου 5β για τη χορήγηση διαρθρωτικών ενισχύσεων λαμβάνουν κατά την περίοδο 1994-1999 ευρωπαϊκές διαρθρωτικές ενισχύσεις ύψους 1,229 δισεκατ. Ecu για την ανάπτυξη και τη διαρθρωτική τους προσαρμογή,

Ζ. λαμβάνοντας υπόψη τα αποτελέσματα των δύο μεταρρυθμίσεων των διαρθρωτικών ταμείων του 1988 και 1993 και τις αρχές που προέβλεπαν, δηλαδή την προστασία του περιβάλλοντος και την ισότητα ευκαιριών, τη συμπερίληψη του τοπικού και περιφερειακού επιπέδου και την άμεση συμμετοχή των κοινωνικών εταίρων,

Η. λαμβάνοντας υπόψη ότι ορισμένες κοινοτικές πρωτοβουλίες χρηματοδοτούν ταυτόσημες ενέργειες με εκείνες που αφορούν την προώθηση περιοχών ορισμένων στόχων και επικρίνονται κατά κύριο λόγο από τα υπουργεία των χωρών που είναι επιφορτισμένα με την εφαρμογή των μέτρων λόγω των υπερβολικά υψηλών διοικητικών δαπανών,

Θ. λαμβάνοντας υπόψη ότι ο γερμανικός μηχανισμός στήριξης «κοινός στόχος για τη βελτίωση της περιφερειακής οικονομικής δομής» έχει περιορίσει σημαντικά το εύρος των δυνατοτήτων προώθησης των ευρωπαϊκών διαρθρωτικών ταμείων ιδιαίτερα στον τομέα της προστασίας του περιβάλλοντος, στον τομέα Ε& Α καθώς και στον τομέα των μικρομεσαίων επιχειρήσεων, αποτελεί όμως για ορισμένα νέα ομόσπονδα κράτη τη μοναδική δυνατότητα διασφάλισης της συγχρηματοδότησης.

Ι. συνειδητοποιώντας τις αυξανόμενες ανάγκες συντονισμού μεταξύ των γερμανικών και ευρωπαϊκών υπηρεσιών που οφείλονται επίσης στον ομοσπονδιακό χαρακτήρα της Ομοσπονδιακής Δημοκρατίας της Γερμανίας,

ΙΑ. λαμβάνοντας υπόψη ότι μόνον το 1% των πόρων των Διαρθρωτικών Ταμείων διατίθεται για πρότυπα προγράμματα και ότι το ποσό αυτό δεν αντιστοιχεί κατά κανένα τρόπο σε τέτοιου είδους σχέδια που συνδέονται με μακροσκελείς αιτήσεις υψηλού κόστους και φόρτου εργασίας προς την Επιτροπή,

1. αναγνωρίζει και επιδοκιμάσει πλήρως τις κοινές προσπάθειες της Γερμανίας και της Ευρωπαϊκής Ένωσης για την οικονομική ανάπτυξη των γερμανικών περιοχών του στόχου 1 (νέα ομόσπονδα κράτη) καθώς και την επιτυχή συμβολή των ευρωπαϊκών διαρθρωτικών ταμείων στη βελτίωση της κατάστασης των γερμανικών περιοχών των στόχων 2 και 5β, και πιστεύει ότι θα πρέπει και μελλοντικά να αποτελούν απαραίτητη έκφραση ευρωπαϊκής αλληλεγγύης προς τις μειονεκτικές περιοχές της Γερμανίας[semigr ]

2. θεωρεί, εκτός από την προώθηση περιοχών που παρουσιάζουν καθυστέρηση ως προς την ανάπτυξη και την εξάλειψη των ανισοτήτων στα Ευρωπαϊκά Διαρθρωτικά Ταμεία, τη δημιουργία και διατήρηση θέσεων εργασίας ως ιδιαίτερα σημαντική αποστολή και επισημαίνει, στο πλαίσιο αυτό, την ύψιστη σπουδαιότητα της εκπαίδευσης και της επιμόρφωσης[semigr ]

3. πιστεύει ότι η ενισχυμένη προώθηση μικρομεσαίων επιχειρήσεων συνιστά σημαντική δυνατότητα για τη βελτίωση της κατάστασης στις γερμανικές περιοχές των στόχων 1, 2 και 5β και για τη δημιουργία θέσεων απασχόλησης[semigr ] ζητεί να ληφθούν σοβαρότερα υπόψη τα ανεπαρκή ίδια κεφάλαια των ΜΜΕ και συνιστά να αξιοποιηθούν οι δυνατότητες που παρέχουν ήδη τα διαρθρωτικά ταμεία για τη συμμετοχή στη χορήγηση των επονομαζομένων κεφαλαίων επιχειρηματικού κινδύνου[semigr ]

4. ζητεί να εξαλειφθούν οι υπάρχουσες ελλείψεις στο δυναμικό παροχής συμβουλών και υπηρεσιών για τις ΜΜΕ με στόχο την πρόσβασή τους στις υφιστάμενες δυνατότητες ενίσχυσης και συνιστά, επίσης, να χρησιμοποιηθούν για τα μέτρα αυτά περισσότερες πιστώσεις από τον τομέα της τεχνικής βοήθειας, εφόσον στα νέα ομόσπονδα κράτη εξακολουθούν να υπάρχουν σημαντικά ελλείμματα στους τομείς της εμπορίας και της διαχείρισης και συνιστά να συμπεριληφθούν στις μελλοντικές εκτιμήσεις οι θετικές εμπειρίες από άλλα κράτη μέλη[semigr ]

5. θεωρεί απαράδεκτες τις καθυστερήσεις κατά την έγκριση του κοινοτικού πλαισίου στήριξης και του ΕΤΠΑ, ιδίως για τις περιοχές του στόχου 2 και 5β, και καλεί, συνεπώς, την Ευρωπαϊκή Επιτροπή, την Ομοσπονδιακή Κυβέρνηση και τις κυβερνήσεις των ομόσπονδων κρατών να βελτιώσουν περαιτέρω τη συνεργασία τους και να αναζητήσουν, στο πλαίσιο στοχοθετημένου διαλόγου, από κοινού με τα αρμόδια ελεγκτικά συνέδρια, λύσεις για τα ακόλουθα προβλήματα που αφορούν τη διαχείριση και τη διεκπεραίωση του έργου των ταμείων:

- ανεπαρκής συντονισμός μεταξύ των μεμονωμένων ταμείων που οφείλεται στις διαφορετικές διοικητικές διατάξεις και στην ελλιπή συνεργασία μεταξύ των αρμοδίων γενικών διευθύνσεων[semigr ]

- κατασπατάληση χρόνου σε περίπτωση περίπλοκων ελέγχων για την εξακρίβωση της συμβατότητας με τις διατάξεις για χορήγηση ενισχύσεων που ενδέχεται, εν συνεχεία, να οδηγήσουν στην καθυστερημένη έγκριση επιχειρησιακών προγραμμάτων και ενισχύσεων που εμπίπτουν στο πεδίο εφαρμογής των σχετικών διατάξεων,[semigr ]

- η υπερβολικά περίπλοκη λειτουργία των ταμείων από πλευράς δημοσιονομικών μεθόδων που υποχρεώνει τις δικαιούχους περιοχές να καταφεύγουν σε προσωρινές λύσεις χρηματοδότησης[semigr ]

- η έλλειψη διαφάνειας που εξακολουθεί να υπάρχει στον τομέα της ευρωπαϊκής διαρθρωτικής στήριξης[semigr ]

6. ανησυχεί για τη σημερινή κατάσταση της διάθεσης ορισμένων πόρων των διαρθρωτικών ταμείων που προορίζονται για τη Γερμανία και καλεί τα αρμόδια υπουργεία των ομόσπονδων κρατών και την Επιτροπή να μεριμνήσουν για την έγκαιρη διάθεση των πόρων από τα ευρωπαϊκά διαρθρωτικά ταμεία[semigr ]

7. επισημαίνει ότι πρέπει να καθορισθούν το ταχύτερο δυνατόν σαφέστερα και αποτελεσματικότερα κριτήρια αξιολόγησης που μπορούν να συμβάλουν στην ποιοτική αναβάθμιση των προβλεπόμενων εκτιμήσεων, των συνοδευτικών μέτρων και των εκ των υστέρων εκτιμήσεων που απαιτούνται κατεπειγόντως για τον έλεγχο της επιτυχούς παρέμβασης των διαρθρωτικών ταμείων λαμβάνοντας, στο πλαίσιο αυτό, υπόψη το γεγονός ότι τα αναπτυξιακά σχέδια θα πρέπει να τηρούν τις αρχές της βιώσιμης ανάπτυξης[semigr ]

8. προτείνει να εστιάζονται περισσότερο μελλοντικά, από πλευράς περιεχομένου, οι κοινοτικές πρωτοβουλίες που εφαρμόζονται στη Γερμανία, και υποστηρίζει την άποψη ότι ορισμένες κοινοτικές πρωτοβουλίες θα μπορούσαν να ενσωματωθούν αποτελεσματικότερα στις ενισχύσεις της ΕΕ για περιοχές στόχου[semigr ]

9. επισημαίνει ότι οι επιτροπές παρακολούθησης φέρουν μεγάλο μέρος της ευθύνης για την εκτέλεση του κοινοτικού πλαισίου στήριξης[semigr ] υπενθυμίζει στις επιτροπές αυτές τις αρμοδιότητές τους για την αναθεώρηση του κοινοτικού πλαισίου στήριξης σύμφωνα με τις διατάξεις που προβλέπει ο κανονισμός πλαίσιο, και καλεί τις επιτροπές αυτές να αξιοποιήσουν περισσότερο από ότ,ι προηγουμένως τις αρμοδιότητες αυτές προς το συμφέρον των περιφερειών[semigr ]

10. υπογραμμίζει τη μεγάλη σπουδαιότητα της συμμετοχής των οικονομικών και κοινωνικών εταίρων στο έργο των επιτροπών παρακολούθησης ως απαραίτητο στοιχείο της εταιρικής σχέσης[semigr ]

11. επιθυμεί να λαμβάνονται περισσότερο υπόψη οι προτάσεις των αρχών τοπικής και περιφερειακής αυτοδιοίκησης κατά την κατάρτιση και εφαρμογή των εγγράφων προγραμματισμού, και επισημαίνει, στο πλαίσιο αυτό, τις θετικές εμπειρίες της Βόρειας Ρηνανίας-Βεστφαλίας σχετικά με τις περιφερειακές διασκέψεις[semigr ]

12. τονίζει ότι η εκ των προτέρων επιλογή των πρότυπων σχεδίων στις περιφέρειες συμβάλλει τόσο στη μείωση του φόρτου εργασίας της Επιτροπής όσο και στην εξασφάλιση της κατάλληλης συμμετοχής των κρατών μελών στη λήψη αποφάσεων,

13. καλεί, για μία ακόμη φορά, τις γερμανικές υπηρεσίες να ανταποκριθούν στην υποχρέωσή τους στο πλαίσιο του Άρθρου 32 του Κανονισμού (ΕΟΚ) αριθ. 2082/93 της 20ής Ιουλίου 1983 που τροποποιεί τον Κανονισμό (ΕΟΚ) αριθ. 4253/88 για τη θέσπιση ρυθμίσεων για την εφαρμογή του Κανονισμού (ΕΟΚ) 2052/88 όσον αφορά το συντονισμό των δραστηριοτήτων των διαφόρων διαρθρωτικών ταμείων μεταξύ τους και με τις ενέργειες της Ευρωπαϊκής Τράπεζας Επενδύσεων και των άλλων υπαρχόντων χρηματοδοτικών μέσων ((ΕΕ L 193, 31.7.1993, σελ. 20)) για τη δημοσίευση του επιπέδου συμμετοχής των ευρωπαϊκών διαρθρωτικών ταμείων σε σχέδια και μέτρα και να συμβάλουν αποδοτικότερα ανταποκρινόμενες στο ύψος των οικονομικών ενισχύσεων από τα ταμεία της ΕΕ[semigr ]

14. επισημαίνει με μεγάλη ανησυχία τη σημερινή δυσχερή οικονομική κατάσταση των νέων ομόσπονδων κρατών που αντικατοπτρίζεται στη σαφή εικόνα της βραδύρρυθμης οικονομικής ανάπτυξης και των σταθερών υψηλών επιπέδων ανεργίας και ζητεί, συνεπώς, από την Ομοσπονδιακή Κυβέρνηση, να αξιοποιήσει τις δυνατότητες των παρεμβάσεων των Διαρθρωτικών Ταμείων για την απασχόληση, και, ειδικότερα, να εκλείψουν τα εμπόδια που παρεμβάλλονται στις τοπικές πρωτοβουλίες απασχόλησης και ανάπτυξης[semigr ]

15. επισημαίνει την αρχική επιτυχία της περιορισμένης σε περιφερειακό επίπεδο οικονομικής εξυγίανσης που επιτρέπει να εκφράζονται ελπίδες για μια μελλοντική αυτόνομη ανάκαμψη, αλλά θεωρεί δεδομένο ότι αυτές οι «ελπιδοφόρες ζώνες», που θα αντικαταστήσουν κάποτε τους πρώην βιομηχανικούς πυρήνες, δεν θα πρέπει να υπονομευθούν με την πρόωρη μείωση των συντελεστών ενίσχυσης[semigr ]

16. συνειδητοποιεί με ανησυχία ότι, 6 χρόνια μετά την ενοποίηση της Γερμανίας, εξακολουθούν να υπάρχουν ασάφειες σχετικά με τις συνθήκες ιδιοκτησίας που παρεμποδίζουν τις επειγόντως αναγκαίες επενδύσεις, και ζητεί να μειωθούν οι υπερβολικά μακρόχρονες προθεσμίες για τη διεκπεραίωση απαιτήσεων αποκατάστασης[semigr ]

17. επιδοκιμάζει πλήρως τη μερική αποδέσμευση των ενισχύσεων του ΕΤΠΑ από τις γερμανικές περιφερειακές ενισχύσεις ως σημαντική ενέργεια για την ελαστικότερη παροχή ενισχύσεων στα νέα ομόσπονδα κράτη, εφόσον με τον τρόπο αυτό θα διευκολυνθεί η αξιοποίηση του ευρύτερου φάσματος ενισχύσεων του ΕΤΠΑ (λ.χ. κατά τη χρηματοδότηση εγκαταστάσεων επεξεργασίας λυμάτων), και καλεί την Ομοσπονδιακή Κυβέρνηση να ελέγξει, σε συνεργασία με τα κράτη, τα μέσα συγχρηματοδότησης, ενδεχομένως δε να τα αντικαταστήσει και να τα καταστήσει ελαστικότερα ώστε οι στόχοι και οι αρχές των διαρθρωτικών ταμείων να μπορέσουν να εφαρμοστούν πλήρως[semigr ]

18. εκφράζει το φόβο ότι οι επενδύσεις που έχουν ήδη πραγματοποιηθεί από το ΕΓΤΠΕ-Τμήμα Προσανατολισμού ενδέχεται να υπονομευθούν λόγω μεταγενέστερων μεταβολών των βασικών νομοθετικών διατάξεων που διέπουν τον τομέα της γεωργίας (4η τροποποίηση του νόμου περί προσαρμογής του γεωργικού τομέα)[semigr ]

19. επισημαίνει, για μία ακόμη φορά, στην Επιτροπή και το Συμβούλιο ότι θεωρεί υπερβολικά σύντομη την τριετή περίοδο στήριξης για τις περιοχές του στόχου 2 για τη διαρκή αντιμετώπιση των προβλημάτων περιοχών με φθίνουσες βιομηχανίες[semigr ]

20. επισημαίνει στην Επιτροπή ότι κατά τους περιοδικούς και τρέχοντες ελέγχους της εκτέλεσης των δώρων των Διαρθρωτικών Ταμείων που διενεργεί, θα πρέπει να μεριμνήσει κατά κύριο λόγο για την πλήρη εφαρμογή των αρχών του Κανονισμού που διέπει τα Ευρωπαϊκά Διαρθρωτικά Ταμεία - και ιδίως σχετικά με την προστασία του περιβάλλοντος, την ισότητα ευκαιριών και την εταιρική σχέση - και, όποτε κρίνεται σκόπιμο, να παρεμβαίνει στο πλαίσιο των δυνατοτήτων και αρμοδιοτήτων της, προκειμένου να διασφαλιστεί πραγματικά η εφαρμογή των αρχών αυτών,

21. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Ομοσπονδιακή Γερμανική Κυβέρνηση, τις κυβερνήσεις καθώς και τα κοινοβούλια των ομόσπονδων γερμανικών κρατών.